Wat my opgeval het, is dat die Gees besig is om regoor die wêreld die liggaam van Jesus Christus aan te raak met ’n nuwe verstaan van wat dit beteken om deel te wees van die Missio Dei, gestuur wees deur die Drie-enige God. Om te dink dit was eintlik nog heeltyd die DNS van die kerk!
Dit voel vir my ek het ’n kykie gekry in die gemeenskap van die Drie-enige God wat Sélf missionaal met Mekaar omgaan en sowaar vir ons ook innooi.
Vandag dank ek Hom vir alles wat oor my pad gekom het. As dit nie gebeur het nie, sou ek dalk nooit tot inkeer gekom het nie. Dit is ironies dat ek hier toegesluit is, maar nou vir die eerste maal ware vryheid ervaar. Ek het nou “vryheid van keuse”. Wat ek bedoel is dat ek vry is om die keuse uit te oefen om die Here te dien. Alhoewel dwelms hier geredelik beskikbaar en bekombaar is, het ek die keuse om dit te weier. Dit alles het die Here vir my gegee. Ek kan waarlik sê dat ek ‘n nuwe skepsel is.
Ek kyk na die dankbare gesigte voor ons en die trane loop ongevraagd oor my wange. Ek kyk na Lynette wat die dryf agter die kersspel was en sien hoe sy versigtig en half ongemerk die trane afvee . Ek merk ook talle ander wat aan hulle “neuse” vat.